stanford-oval/wikipedia huggingface dataset:
PURPLE
ראו גם

מודיעין מג'יק
אניגמה
הערות שוליים

↑  Robert J. Hanyok, "Before Enigma: Jan Kowalewski and the Early Days of the Polish Cipher Bureau (1919–22)", Appendix B in Władysław Kozaczuk and Jerzy Straszak, Enigma — How the Poles Broke the Nazi Code, 2004, ISBN 0-7818-0941-X, p. 93
| ביון במלחמת העולם השנייה |
| --- | --- | --- |
| בעלות הברית המערביות | בעלות הברית המערביות |  |
| גופים | MI9 • MI6 • MI5 • מנהלת המבצעים המיוחדים • ועדת XX • המשרד לשירותים אסטרטגיים • קבוצת הארמיות הראשונה / הארמייה ה-14 (ארצות הברית) |  |
| אישים | ארצ'יבלד וייוול • ג'ספר מסקליין • דאדלי קלארק • ג'ון גודפרי • יו דלטון • איאן פלמינג • ג'ון לה קארה • יואן מונטגיו • חואן פויול גארסיה • אדי צ'פמן • אלן טיורינג • אנשי סגל בלצ'לי פארק • פריץ קולבה • אלן דאלס • אנשי המשרד לשירותים אסטרטגיים (OSS) |  |
| מבצעים | מבצע ברקלי / מבצע קציצה • מבצע שומר ראש / מבצע פורטיטיוד |  |
| מושגים קשורים נוספים | אניגמה • אולטרה • PURPLE • מג'יק • התזמורת האדומה (טרפר) |  |
| ברית המועצות | ברית המועצות |  |
| גופים | נקוו"ד • ג.ר.או • סמר"ש • המשרד לביטחון המדינה |  |
| אישים | לברנטי בריה • ויקטור אבאקומוב |  |
| גרמניה | גרמניה |  |
| גופים | אבווהר • גסטפו • אס דה • המשרד הראשי לביטחון הרייך |  |
| אישים | וילהלם קנריס • הנס אוסטר • הנס ברנד גיזביוס • ארווין פון לאהוסן • הנס פון דוהנאני • ריינהרד היידריך • אוטו אולנדורף • ארנסט קלטנברונר • ולטר שלנברג |  |
| מבצעים | תקרית גלייביץ • פרשת ציצרו • מבצע פסטוריוס • מבצע בוליבאר • מבצע נורדפול (אנ') |  |
Dear Prudence

| --- | --- |

 שיר בביצוע הביטלס
 מתוך האלבום The Beatles
 יצא לאור:  1968 
 תאריך הקלטה:  28-30 באוגוסט 1968
 סוגה:  רוק 
 שפה:  אנגלית 
 אורך:  3:56
 כתיבה:  לנון-מקרטני
 לחן:  פול מקרטני, ג'ון לנון 
 
Dear Prudence הוא שיר של להקת הביטלס, מהאלבום The Beatles (מוכר בתור האלבום הלבן) שיצא לאור בשנת 1968.
נושא השיר היא פרודנס פארו (אחותה של השחקנית מיה פארו) שנסעה עם הביטלס להודו ללמוד אצל מהרישי מהש יוגי. פארו התרכזה במדיטציה והתבודדה בחדרה, והשיר שכתב לנון "מזכיר" לה שיש עולם בחוץ.
לנון אמר מאוחר יותר כי התבודדותה ארכה שלושה שבועות. כמו בשיר הקודם באלבום, מתופף הלהקה רינגו סטאר לא הופיע בשיר ופול מקרטני החליף אותו על התופים. בשיר משתתף בן דודו של מקרטני, ג'ון, כשהוא שר ומוחא כפיים.
השיר זכה לגרסאות כיסוי רבות, ביניהן, גרסאות בביצוע סוזי והבנשיז, אוון רייצ'ל ווד וג'ים סטרג'ס.
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 37 |
הערות שוליים

↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: f187f8fd-f4f0-37a8-83b3-a47c62f3f531 
ערך זה הוא קצרמרבנושא שירים. אתם מוזמנים לתרום לוויקיפדיה ו.
PZInż לוקס-ספורט 403

| --- | --- |

PZInż 403 Lux-Sport
 מאפיינים כלליים
 נקרא גם:  PZInż 403 LS
 יצרן:  PZInż
 שנות ייצור:  1936
 הרכבה:  פולין פולין
 משקל:  1,200 ק"ג
 בסיס גלגלים:  3,400 מ"מ
 מפרט טכני
 מנוע:  V8 צילינדרים, 3,880 סמ"ק, המפיק 96 כ"ס), ב-3,600 סל"ד,  יחס דחיסה 6.5:1
 הילוכים:  תמסורת ידנית - 4 מהירויות
 מהירות מרבית:  120 קמ"ש
PZInż לוקס-ספורט 403 (בפולנית: PZInż 403 Lux-Sport) היא מכונית משפחתית גדולה, אשר יוצרה על ידי יצרנית הרכב הצבאית- פולנית Państwowe Zakłady Inżynierii , בוורשה, בשנת 1936.
PZInż לוקס-ספורט 403

יצרנית הרכב הפולנית "Państwowe Zakłady Inżynierii" ייצרה טנקים, משאיות, כלי־רכב, ואופנועים לשירות הצבא הפולני, וגם לצורכי השוק האזרחי.
דגם "PZInż לוקס-ספורט 403" היה קרוי גם "PZInż 403 LS".
השרות הבולאי הפולני הנפיק בול, עליו מתנוססת תמונה "PZInż לוקס-ספורט 403" בערך של 15 זלוטי.
תמונות

דגם PZInż לוקס-ספורט 403
מנוע "PZInż לוקס-ספורט 403" (V8 צילינדרים)
שלדת דגם "PZInż לוקס-ספורט 403"
שלדת דגם "PZInż לוקס-ספורט 403"
ראו גם

CWS T-1
סיימאק
זאווארט
לאופרד 6 ליטר רודסטר
לקריאה נוספת

דגם "PZInż לוקס-ספורט 403" , wp.pl (בפולנית)
הערות שוליים

↑  יצרנית כלי הרכב הצבאית "(Państwowe Zakłady Inżynierii (PZInż", revolvy
↑  דגם PZInż לוקס-ספורט 403, smartage.pl
↑  דגם PZInż לוקס-ספורט  403, polskie-auta.pl (בפולנית)
↑  דגם "PZInż לוקס-ספורט 403" על בול פולני, autokult
SAP Concur

| --- | --- |


 נתונים כלליים
 בורסה:  נאסד"ק 
 תקופת הפעילות:  1993–הווה (כ־31 שנים) 
 חברת אם:  SAP SE 
 מיקום המטה:  בלוויו 
 ענפי תעשייה:  תעשיית התוכנה 
  
 www.concur.com
 
SAP Concur (לשעבר: Concur Technologies) היא חברת SaaS אמריקאית, המספקת שירותי נסיעות וניהול הוצאות לעסקים.
מטה החברה שוכן בבלוויו, וושינגטון.
בספטמבר 2014 הודיע סאפ על רכישת קונקור עבור 8.3 מיליארד דולר במזומן על מנת לחזק את תחום מחשוב הענן.
היסטוריה

SAP Concur הוקמה על ידי סטיב סינג. בראשות החברה עומד כיום מייק אברהרד.
מטה החברה נמצא בבלוויו, וושינגטון, ומשרדים נוספים באדן פרארי, בסנט לואיס פארק, מינסוטה, אלן, טקסס, וינה, וירג'יניה, בארצות הברית, כמו גם באסיה, אוסטרליה ואירופה.
SAP התקשרה בהסכם לרכישת Concur Technologies תמורת 8.3 מיליארד דולר. הרכישה הושלמה ב־4 בדצמבר 2014.
בשנת 2016 רכשה קונקור את חברת Hipmunk, חברת סטארטאפ המציעה אתר חיפוש טיסות ומלונות.
במהלך תדריך באוגוסט 2018 הודיע משרד ההגנה כי הוא משתף פעולה עם SAP Concur לעדכון מערכת הנסיעות של הצבא הפעיל והמילואים.
הפלטפורמה נחשבת לאחת המובילות מסוגה בעולם והיא מציעה שני מודולים מרכזיים: מודול ההוצאות ומודול נסיעות במערכת אחת.
לפלטפורמה מיליוני משתמשים ועשרות אלפי לקוחות בעולם, בדגש על ארגונים וחברות גלובליות. מבין לקוחותיה בעולם: IBM,‏ Cisco,‏ ServiceNow,‏ VMware,‏ AIG, אריקסון, סקייפ, טוויטר, Salesforce.com,‏ ג'יי פי מורגן צ'ייס, קוקה-קולה, הצלב האדום האמריקאי, מרכזים רפואיים ובתי חולים, אוניברסיטאות אמריקאיות מובילות ועוד.
מתחרים

Amadeus IT Group
Chrome River Technologies
Coupa
Egencia
Expedia Group's Corporate Travel
Expensify
Lola.com
Sabre Getthere
TripActions
Webexpenses
Botmatic solution
הערות שוליים

↑  שירות כלכליסט, עסקת ענק: SAP רוכשת את קונקור ב-7.3 מיליארד דולר, באתר כלכליסט, 19 בספטמבר 2014
↑  Christine Lagorio-Chafkin, A Look at the Latest Travel-Search Acquisition, Inc.com, ‏2016-09-14 (באנגלית)
↑  טוני מלינקוביץ', לראשונה: פלטפורמת SAP קונקור תשווק בישראל, באתר TECH-IL, ‏2020-10-12
Jiuzhang

|  מידע כללי |
| --- | --- |
 יצרן:  אוניברסיטת המדע והטכנולוגיה של סין
 השקה:  2020
 מידע טכני
 טרנזיסטורים:  76 קיוביטים
 
Jiuzhang הוא מחשב קוונטי מבוסס פוטונים, בעל 76 קיוביטים, אשר פותח על ידי אוניברסיטת המדע והטכנולוגיה של סין. הוא קרוי על שם ספר המתמטיקה הסיני, תשעת הפרקים של אמנות המתמטיקה.
ב-3 בדצמבר 2020, אוניברסיטת המדע והטכנולוגיה של סין דיווחה בכתב העת המדעי Science כי המחשב הצליח לבצע משימה של דגימת בוזון גאוס תוך 200 שניות (3 דקות ו-20 שניות), כאשר למחשב העל הקלאסי המהיר ביותר ייקח כ-500 מיליון שנים להשלימה וכ-2.5 מיליארד שנים למחשב העל Sunway TaihuLight. הצוות הסיני טוען כי המחשב מהיר פי 10 מיליארד מאשר המעבד הקוונטי Sycamore של גוגל, המבוסס על מוליכי-על ועל כן, הוא המחשב השני שהשיג עליונות קוונטית (אנ').
הערות שוליים

↑  אמילי קונובר, The new light-based quantum computer Jiuzhang has achieved quantum supremacy, באתר Science News, ‏‏3 בדצמבר 2020 (באנגלית)
↑  רפי לטזטר, China claims fastest quantum computer in the world, באתר Live Science, ‏‏7 בדצמבר 2020 (באנגלית)
↑  פיליפ בל, Physicists in China challenge Google’s ‘quantum advantage’, באתר Nature, ‏‏3 בדצמבר 2020 (באנגלית)
ערך זה הוא קצרמרבנושא מחשבים ובנושא פיזיקה. אתם מוזמנים לתרום לוויקיפדיה ו.
Jingo

| --- | --- |

 מידע כללי
 מאת:  טרי פראצ'ט
 שפת המקור:  אנגלית
 סוגה:  פנטזיה
 נושא:  מלחמה 
 הוצאה
 הוצאה:  Gollancz 
 תאריך הוצאה:  1997
 מספר עמודים:  560 
 הוצאה בעברית
 תרגום:  לא תורגם
 סדרה
 סדרת ספרים:  עולם הדיסק, השומרים
 ספר קודם:  Feet of Clay
 הספר הבא:  The Fifth Elephant
 
Jingo הוא הספר העשרים ואחד בסדרת ספרי "עולם הדיסק" של טרי פראצ'ט והרביעי בסדרת ספרי משמר העיר, תת-סדרה בתוך סדרת הספרים הגדולה. הספר ראה אור ב-1997. הוא נכתב בהשראת הסכסוך (האמיתי) על האי פרדיננדיה.
עלילה

הספר מספר על מתיחות שמתעוררת בין העיר אנק מורפורק לקלאטץ' אודות אי קטן בשם לשף (Leshp) שעלה על פני המים בים המעגל וששתי המדינות טוענות לבעלות עליו. כתוצאה מהטענות הללו המתיחות המדינית בין אנק מורפורק לקלאטץ' עולה ושתי המדינות עומדות על סף מלחמה, בניסיון לפתור את המשבר בדרכים דיפלומטיות קלאטץ' שולחת לאנק מורפורק את הנסיך קופורא.
קלאטץ' הוא שמה של יבשת מדברית ענקית וכן של המדינה הגדולה ביותר בה. הממלכה של קלאטץ' היא השתקפותה של האימפריה העות'מאנית והשבטים הערבים של עולמינו, בעבר חלקה הייתה בשליטת האימפריה של אנק מורפורק. על אף שאנשי אנק מורפורק חושבים אותם לפראיים פרימיטיבים ללא כל חוזק צבאי ומתייחסים אל תושביה באופן גזעני, אנשי הממלכה מתגלים כבעלי תרבות עשירה וטכנולוגיה מתקדמת ביותר.
בעת קבלת הפנים נעשה ניסיון התנקשות בנסיך, שניצל ממוות רק תודות לאנשי המשמר, שמשאיר אותו פצוע קשה. עתה המצב הדיפלומטי מחמיר, בחקירה ההתנקשות מפקד המשמר ווימס מוצא את גופת האחראי, מתנקש בן אנק מורפורק, ומוצא גם עדויות לכך שההתנקשות הוזמנה על ידי הקלאטצ'ים אולם העדויות הללו נראות לו מזויפות והוא ממשיך בחקירתו כדי לחשוף את האמת.
בינתיים אנק מורפורק נכנסת לפסיכוזה מלחמתית כהשתקפות לרגשות העממיים בעולמנו בתחילת מלחמת העולם הראשונה, מכיוון שלעיר אין צבא קבע כבר זמן רב האצילים מקימים גדודי מתנדבים שבני אנק מורפורק נוהרים אליהם. האמונה הרווחת היא שהמלחמה עם קלאטץ' תגמר במהירות מכיוון שהקלאטצ'ים יינגפו בסימן הראשון לצבא האנק מורפורקי. האציל האבלוק וטינרי מודח ובמקומו עולה לשלטון לורד ראסט שמצטיין בהיותו בור בענייני צבא ופוליטיקאי כושל.
וויימס שהודח מתפקידו כמפקד המשמר מחליט להקים גדוד מתנדבים משלו, זכות שהוא זכאי לה כבעלת תואר אבירות, כל חברי המשמר מתגייסים לגדוד החדש הם יוצאים לקלאטץ' להמשך החקירה ולהציל את הסמלת אנגואה שנחטפה בשעה שרחרחה (פשוטו כמשמעו) על הספינה של הקלאטצ'ים. בעקבות יציאתו של ויימס גם ראסט מחליט לצאת עם כל הצבא (למרות אי מוכנותו) לקלאטץ'.
ויימס מצליח להגיע להסכמה עם שבטי המדבר ויחד עם אחמד 71 שעות, שוטר מקומי מטעם שליט הממלכה הנסיך קאדרם, הוא מגלה שמי שבאמת זמם את ההתנקשות בנסיך היה אחיו קאדרם מכיוון שהוא חשב שמותו יהיה קזוס בלי מוצלח יותר למלחמה מאשר השליטה באי קטן ונידח שאיש לא שמע עליו ושבאמצעות המלחמה הוא יצליח לכפות את שלטונו ולאחד את כל העמים השונות בקלאטץ' תחת שלטונו.
בשעה שהצבא האנק מורפורקי עשה את דרכו לקלאטץ', האציל ביחד עם סמל קולון ורב"ט נובס, עושים את דרכם לקלאטץ' בעזרת המכשיר לשייט באופן בטוח מתחת למים, אחת מהמצאותיו של ליאונרד דה-קווירם (מדען גאון המקביל ללאונרדו דה וינצ'י של עולמנו) הוא מצליח להגיע אל הנסיך ומוסר לו כתב כניעה של העיר אנק מורפורק, הנסיך מקבל את כניעת העיר ומוסכם שטקס הכניעה יערך לשף. בני אנק מורפרק חוזרים הביתה.
בעיר האציל נעצר ומובא למשפט בעוון בגידה, בשעה שהוא נשפט מתבררת תוכניתו - הוא ירד עם המכשיר לשייט באופן בטוח מתחת למים מתחת לאי לשף וגרם לו לשקוע שוב מתחת למים וכך גזל את ההישג הדיפלומטי מידיו של הנסיך וחילץ את צבא העיר בשלום מקלאטץ'. הוא משוחרר וחוזר לתפקידו כשליט העיר, מעשהו הבא הוא הענקת התואר דוכס לווימס.
Hit 'Em Up

"Hit 'Em Up" הוא דיס של הראפר טופאק שאקור ולהקתו אאוטלוז. השיר יצא כסינגל בתאריך 4 ביוני 1996 בתור בי-סייד לשיר "How Do U Want It" מהאלבום "All Eyez on Me".
מילות השיר מכילות עלבונות אכזריים למספר ראפרים באזור החוף המזרחי ביניהם שון קומבס, ליל קים ובראשם חברו לשעבר של טופאק ואויבו ביגי סמולס.
השיר הופק על ידי חברו של טופאק-ג'וני "J" ודגימות הבייסליין הובאו מהשיר "Paid In Full" של ראקים ואריק בי.
השיר שיחק תפקיד משמעותי בהחרפת היחסים בין הראפרים בחוף המזרחי לאלו שבחוף המערבי. עם הפצת השיר גידפו ראפרי החוף המזרחי את טופאק וחבריו בשירי נאצה משלהם. המחלוקת המרכזית סביב השיר נובעת מכך שטופאק נרצח חודשים בודדים לאחר הפצתו.
השיר צבר למעלה מ-420 מיליון השמעות בספוטיפיי.
The Nation

| --- | --- |


 מו"ל:  The Nation Company 
 תאריכי הופעה:  1865–הווה (כ־159 שנים) 
 שפה:  אנגלית 
 מערכת:  ניו יורק 
 מדינה:  ארצות הברית 
 ISSN:  0027-8378, 2472-5897
 www.thenation.com
 
האומה (באנגלית: The Nation) הוא השבועון הוותיק ביותר המודפס ברציפות בארצות הברית והשבועון הנקרא ביותר של הפוליטיקה הפרוגרסיבית בארצות הברית (אנ').
The Nation נוסד ב-6 ביולי 1865 בידי ויליאם לויד גאריסון (אנ') כממשיכו של The Liberator (אנ') כשמטרתו המוצהרת היא "לשים דגש על דיון סוגיות פוליטיות וחברתיות ברוח ביקורתית, ולהילחם כנגד אלימות, גוזמאות וייצוג בלתי הולם, בה נגועה הכתיבה הפוליטית כיום."
הוא מפורסם בידי The Nation Company, L.P. ב-3 Irving Place, בעיר ניו יורק וקשור ל־The Nation Institute (אנ').
ל-The Nation משרדים בוושינגטון די. סי., לונדון ודרום אפריקה, ומדורים העוסקים באדריכלות, אמנות, עסקים, ביטחון, סביבה, קולנוע, משפטים, מוזיקה, שלום ופירוק הנשק, שירה וארצות הברית. מספר הקוראים של כתב העת המודפס העפיל ל-187,000 בשנת 2006 וב-2010  צנח ל-145,000. על כתב העת המקוון מנויים מעל 15,000 קוראים.
הערות שוליים

↑  מטרות כתב העת כפי שפורסמו ב-6 ביולי 1865, The Nation, ‏23 במרץ 2015
↑  ג'רמי פיטרס, חדשות רעות לליברלים עשויות להיות חדשות טובות עבור כתב עת ליברלי , הניו יורק טיימס, 7 בנובמבר 2010
Dear Mama

Dear Mama הוא שיר של הראפר האמריקאי טופאק שאקור, והוא נכתב על ידי שאקור עצמו כשיר הלל לאמו, אפני שאקור. השיר יצא לאור בפברואר 1995 בתור הסינגל הראשון מתוך אלבום הסטודיו הרביעי של שאקור, Me Against the World. השיר נחשב על ידי מבקרים, אנשים ומעריצים רבים כאחד מהשירים המפורסמים ביותר של שאקור וכאחד משירי ההיפ הופ הגדולים ביותר בכל הזמנים. אתר About.com דירג את השיר במקום ה-4 ברשימת שירי ההיפ הופ הגדולים ביותר בכל הזמנים. ב-23 ביוני 2010 ספריית הקונגרס שימרה את Dear Mama ועוד 24 שירים נוספים ב"משרד ההקלטה הלאומי" על המשמעות התרבותית של השירים.
ב-Dear Mama יש סמפול מהשיר "Sadie" של להקת הספינרס משנת 1974, ומהשיר "In All My Wildest Dreams" של ג'ו סמפל משנת 1978.
ביקורות והצלחה מסחרית

השיר הגיע לראש טבלת מצעדים רבים, ביניהם מצעד "שירי הראפ הלוהטים" של הבילבורד במשך חמישה שבועות, ומצעד "שירי ה-R&B/היפ הופ הלוהטים" במשך שבוע, והגיע בשיאו למקום ה-9 במצעד הבילבורד הוט 100. הסינגל הגיע למעמד פלטינה בארצות הברית ביוני 1995.
Dear Mama נחשה על ידי רבים כאחד מהשירים המרגשים והמוערכים ביותר של שאקור, והוא זכה לשבחים מאמנים רבים (ביניהם הראפר אמינם, שאמר כי זה השיר האהוב עליו), אפילו מאמנים רבים שאינם מעורבים בתחום ההיפ הופ. בשנת 1998 השיר הופיע באלבום הלהיטים הגדולים של שאקור, Greatest Hits. לשיר נעשו רמיקסים רבים, ביניהם רמיקס רשמי באלבום הסטודיו השישי לאחר מותו של שאקור, Pac's Life.
הראפר סנופ דוג אמר על השיר כי הוא מציג צד מופנם של טופאק, מה שהפך אותו לשונה מראפרים אחרים, כי הוא "נכנס לתוך השיר", משהו שראפרים אחרים לא היו מסוגלים לעשות. בקליפ לשיר הופיעה אמו של שאקור, אפני, כשהיא מדפדפת באלבום תמונות של טופאק בצעירותו. הקליפ מראה קטעי מאמרים הקשורים לפנתרים השחורים, בהתייחסו להיסטוריה שלה כחברה בארגון זה.
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 37 |  |
|  ארצות הברית | בילבורד הוט 100 | 9 |  |
|  ארצות הברית | בילבורד שירי R&B/היפ הופ | 3 |  |
|  ארצות הברית | בילבורד שירי ראפ | 1 |  |
|  גרמניה | GfK – טופ 100 | 81 |  |
|  הולנד | מצעד 40 הסינגלים ההולנדיים | 31 |  |
|  הממלכה המאוחדת | מצעד הסינגלים הבריטי | 27 |  |
|  ניו זילנד | המצעד הניו זילנדי הרשמי | 4 |  |
|  שוודיה | סוורייטופליסטן | 43 |  |
|  שווייץ | המצעד השווייצרי | 43 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 200,000 |
| ארצות הברית (RIAA) | פלטינה ×3 | 3,000,000 |
The Nation (תאילנד)

| --- | --- |
סמליל העיתוןסמליל העיתון
 תדירות:  יומית
 פורמט:  ברואדשיט
 מו"ל:  ניישן מולטימדיה גרופ (Nation Multimedia Group)
 בעלים:  Nation Multimedia Group 
 תאריכי הופעה:  1 ביולי 1971 – הווה (53 שנים)
 שפה:  אנגלית
 מערכת:  מגדל ניישן, בנגקוק
 תפוצה:  80,000
 מדינה:  תאילנד
 עמוד ראשון:  עמוד ראשון מהיום
 www.nationthailand.com
 
The Nation (האומה) הוא עיתון יומי בשפה האנגלית, היוצא לאור בבנגקוק בירת תאילנד. העיתון יצא לראשונה ב-1 ביולי 1971, והוא בבעלות קבוצת ההשקעות ניישן מולטימדיה גרופ (Nation Multimedia Group).
העיתון חבר ברשת חדשות אסיה (Asia News Network); קבוצת עיתונים אשר חולקים ביניהם מידע. The Nation הוא אחד משני היומונים באנגלית היוצאים בבנגקוק, האחר הוא בנגקוק פוסט.
תולדות העיתון

העיתון נוסד בשנת 1971 תחת השם The Voice of the Nation (קולו של העם), והוא נועד להתחרות בבנגקוק פוסט, שהיה בבעלות זרה.
בשנת 1991 עבר העיתון שינויים נרחבים, לאחר שמספר עיתונאים מבנגקוק פוסט עברו ל-The Nation.
העיתון נקט בעמדה המנוגדת לאיש העסקים תאקסין צ'ינוואט. במערכת הבחירות לראשות הממשלה בשנת 2001, הפסיד העיתון כ-20 מיליון באט, לאחר שצ'ינוואט לא פרסם בו. לאחר שנבחר צ'ינוואט, חברות ומפעלים בבעלות המדינה כתאי אירווייז אינטרנשיונל, לא פרסמו בעיתון. בהפיכה של שנת 2006, גיבה העיתון את עמדות האופוזיציה והחולצות הצהובות נגד תאקסין.
בשנת 2008 פוטרו מהעיתון עובדים רבים, העורך הוחלף בטהנונג קהנטונג (Thanong Khanthong) עורך מוסף העסקים לשעבר.
Dear Basketball

| --- | --- |

 בימוי:  גלן קין
 הופק בידי:  ג'ני רים
 תסריט:  קובי בראיינט
 מדבבים:  קובי בראיינט
 מוזיקה:  ג'ון ויליאמס
 מדינה:  ארצות הברית
 הקרנת בכורה:  23 באפריל 2017
 משך הקרנה:  5 דקות
 שפת הסרט:  אנגלית
 סוגה:  סרט דרמה 
 פרסים:  פרס אוסקר לסרט המונפש הקצר הטוב ביותר (גלן קין, קובי בראיינט) 
 אתר רשמי
 דף הסרט ב־IMDb
 
Dear Basketball (בתרגום חופשי: "כדורסל יקר") הוא סרט אנימציה קצר משנת 2017 בבימויו ובהנפשתו של גלן קין (אנ'). הסרט מבוסס על הודעת הפרישה של כדורסלן העבר קובי בראיינט, אותה פרסם באתר פליירס טריביון ב-29 בנובמבר 2015. את פסקול הסרט הלחין ג'ון ויליאמס.
בטקס פרסי האוסקר לשנת 2017 זכה הסרט בפרס לסרט המונפש הקצר הטוב ביותר. הייתה זו זכייתו הראשונה של האנימטור הוותיק גלן קין בפרס אוסקר, וכן הזכייה הראשונה של כדורסלן מקצועי בפרס אוסקר.
עלילה

הסרט הוא למעשה אילוסטרציה של הודעת הפרישה ממשחק של בראיינט, בה הוא נפרד ממשחק הכדורסל עצמו. לאורך ההודעה מספר בראיינט כיצד התאהב במשחק הכדורסל כילד, ומייחס את כל ההשקעה שלו לאורך הקריירה לאהבתו למשחק. בסיום מסביר בראיינט כי החליט לפרוש ממשחק בשל הקשיים הפיזיים עמם גופו מתקשה להתמודד. את הסרט מקריין בראיינט עצמו.
פרסים ומועמדויות

| פרס | קטגוריה | תוצאה |
| --- | --- | --- |
| פרס אוסקר | הסרט המונפש הקצר הטוב ביותר | זכייה |
| פרס אנני | הסרט הקצר הטוב ביותר | זכייה |
| פרס אמי בספורט | עיצוב גרפי בגמר-הפקה יוצא מן הכלל | זכייה |
הערות שוליים

↑  הודעת הפרישה, באתר פליירס טריביון, 29 בנובמבר 2015
↑  דף הסרט, באתר הרשמי של פרסי האוסקר
↑  סרטו של קובי בראיינט זוכה בפרס אוסקר, באתר הרשמי של ליגת ה-NBA,‏ 4 במרץ 2018
↑  בראיינט הפך לכדורסלן הראשון שזוכה בפרס אוסקר, באתר theplaylist.net,‏ 4 במרץ 2018
K9 Web Protection

| --- | --- |


דף הבית של התוכנה
 מפתח:  Blue Coat Systems
 מערכת הפעלה:  חוצה-פלטפורמות: Windows, MacOS, iPhone, iPod, iPad, Android
 סוג רישיון:  אין רישיונות יותר
 קטגוריה:  סינון אינטרנט
 אתר הבית
K9 Web Protection היא תוכנת סינון אינטרנט מבית היוצר של חברת Blue Coat Systems. התוכנה מאפשרת חסימת קטגוריות תוכן שונות או חסימת הגישה לאינטרנט בשעות מסוימות.
התוכנה היא תוכנה חינמית המיועדת לשימוש ביתי. עבור כל מחשב מונפק רישיון נפרד. מטרתה הראשונית של התוכנה היא לצורך בקרת הורים, אולם ישנם המשתמשים בה עבור חסימת עצמית עבור חסימת תכנים מסוימים כמו גם וירוסים או תוכנות זדוניות. התוכנה מבצעת סינון ברמת התוכנה, במחשב המקומי, וזמינה בעיקר למחשבים המפעילים את מערכת ההפעלה Windows.
ביום ה-1 באוגוסט 2016 החברה נמכרה לsymantec, והיא המשיכה לתמוך במוצר.
החל מ30 ליוני 2019, הופסקה התמיכה בתוכנה, ויותר לא ניתן להוריד אותה או להתקינה.
Pa' Mis Muchachas

"Pa' Mis Muchachas" הוא שיר של כריסטינה אגילרה, בקי ג'י, ניקי ניקול ונטי פלוסו. הוא יצא לאור על ידי סוני מיוזיק לטין ב-22 באוקטובר 2021, כסינגל המוביל מתוך המיני-אלבום של אגילרה La Fuerza.
רקע והוצאה

בשנת 2000, אגילרה הוציאה את אלבום האולפן השני שלה Mi Reflejo, האלבום הראשון שלה בשפה הספרדית. האלבום דורג במקום העשירי במצעד 20 האלבומים הלטיניים המובילים בכל הזמנים של הבילבורד. ב-19 באוקטובר, אגילרה החלה לפרסם טריילרים של הקליפ הנלווה לשיר ברשתות החברתיות שלה.
וידאו קליפ

הקליפ פורסם לצד השיר ב-22 באוקטובר. את הקליפ ביים אלכסנדר מור.
מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  אל סלוודור | מוניטור לטינו | 6 |  |
|  אקוודור | מוניטור לטינו | 17 |  |
|  ארגנטינה | ארגנטינה הוט 100 | 83 |  |
|  ארצות הברית | בילבורד הוט 100 | – |  |
|  ארצות הברית | מצעד השירים הלטיניים | 38 |  |
|  ארצות הברית | מצעד שירי הפופ הלטיניים | 18 |  |
|  בוליביה | מוניטור לטינו | 17 |  |
|  גואטמלה | מוניטור לטינו | 9 |  |
|  גרמניה | GfK – טופ 100 | 76 |  |
|  הונגריה | Rádiós Top 40 | – |  |
|  הונגריה | מצעד 40 הסינגלים | 24 |  |
|  הרפובליקה הדומיניקנית | מוניטור לטינו | 7 |  |
|  ונצואלה | רקורד ריפורט | 16 |  |
|  מקסיקו | מקסיקו אספניול איירפליי | 8 |  |
|  מקסיקו | מקסיקו איירפליי | 11 |  |
|  ספרד | PROMUSICAE | 68 |  |
|  פוארטו ריקו | מוניטור לטינו | 9 |  |
|  פנמה | מוניטור לטינו | 9 |  |
|  פרו | מוניטור לטינו | 8 |  |
|  צ'ילה | צ'ילה טופ 20 | 8 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 22 באוקטובר 2021 | הזרמת מוזיקה • הורדה דיגיטלית | סוני מיוזיק לטין |  |
L'enfant que j'étais

"L'enfant que j'étais" (בעברית: "הילד שהייתי") הוא שיר שבוצע על ידי הזמרת השווייצרית, ליס אסיה. השיר ייצג את שווייץ באירוויזיון 1957. השיר נכתב על ידי אמיל גרדאז והולחן על ידי גאו וומרד. השיר הושר עשירי ואחרון בסדר ההופעות, אחרי דנמרק.
רקע

בדומה לשירי התקופה, השיר בוצע בסגנון שאנסון צרפתי. במרכז מילות השיר עומדת אסיה ששרה על זכרונותיה כילדה בשווייץ.
באירוויזיון

ב-3 במרץ 1957, השיר בוצע על ידי אסיה בתחרות האירוויזיון. השיר זכה במקום השמיני עם חמש נקודות (אחת משווייץ, איטליה ולוקסמבורג, ושתיים מדנמרק).
הערות שוליים

↑  The 1957 Eurovision Song Contest
↑  Eurovision 1957 Results: Voting & Points
Snort

| --- | --- |

 מפתח:  מרטין ראש (Martin Roesch) וחברת סיסקו (Cisco)
 גרסה אחרונה:  3.3.7.0 (30 בספטמבר 2024) 
 מערכת הפעלה:  חוצה פלטפורמות
 נכתבה בשפות:  C 
 סוג רישיון:  הרישיון הציבורי הכללי של גנו
 קוד מקור:  https://github.com/snort3/snort3 
 קטגוריה:  מערכת לגילוי חדירות מערכת למניעת חדירות
 www.snort.org
 
סנורט (אנגלית: Snort, "נְחִירָה") היא מערכת למניעת חדירות (Intrusion Prevention System בקיצור: IPS) המנתחת תעבורה בזמן אמת ומדווחת על פעולות חשודות. המערכת מבוססת קוד פתוח, נכתבה בשפת C ופותחה על ידי מרטין ראש (Martin Roesch) בשנת 1998.
כיום, תחזוקת המערכת נעשית על ידי חברת Sourcefire אשר בבעלות סיסקו מערכות (Cisco) מאז שנת 2013.
לסנורט מעל ל-4 מיליון הורדות וכ-500,000 משתמשים רשומים ונחשבת למערכת למניעת חדירה מהנפוצות בעולם.
בשנת 2009 נכנסה סנורט להיכל התהילה של מגזין InfoWorld כשנבחרה לאחת מתוך 36 תוכנות קוד פתוח הגדולות ביותר בכל הזמנים.
שימוש

סנורט היא מערכת קלת משקל ורבת עוצמה המבוססת על ספריות libcap, היא מבצעת ניתוח תעבורה בזמן אמת ובכך מסוגלת לזהות חדירות ואיומים פוטנציאלים.
ניתוח תעבורת הרשת מתבצע בשלשה שלבים שונים:
ניתוח הפרוטוקול.
ניתוח התוכן.
השוואת התוכן.
למערכת 3 מצבים עיקריים:
מצב רחרחן מנות (Sniffer) - האזנה אחר תעבורת הרשת.
יומן מנות (Packet Logger) - תיעוד תעבורת הרשת לזיהוי וטיפול בבעיות שונות.
מערכת לאיתור חדירות רשת (Network Intrusion Detection System) - המערכת תעקוב אחר תעבורת הרשת, תנתח אותה ותבצע פעולות לפי הכללים שהוגדרו על ידי מנהל המערכת. המערכת יכולה לזהות גם התקפות שונות, מערכות הפעלה, גלישת חוצץ, סריקת פורטים ועוד.
הפקת דוחו"ת תבוצע על פי בחירה לפי הפורמטים הבאים:
תבנית אחידה של סנורט.
XML
tcpdump / libcap
ASCII
Winpopup.
יומן מערכת.
פורמט המתאים למסדי נתונים כגון: MySQL, Oracle, PostgreSQL.
הרחבות

ניתן להרחיב את המערכת בעזרת מספר הרחבות, חלקן רשמיות וחלקן פותחו על ידי גורם שלישי. הרחבות אלה פותחו כדי להעניק למשתמש אפשרויות נוספות. להלן מספר הרחבות:
Sguil (תוכנה חופשית)
Snorby (תוכנה חופשית)
Aanval (תוכנה מסחרית)
Threatstack (תוכנה מסחרית)
ראו גם

רחרחן
Wireshark
Nmap
OPSWAT
מערכת למניעת חדירות
מערכת לגילוי חדירות